- Англунимос
- <
- 5
- >

5
Лэ Адамости порода
1 Акэ э дума пала Адамо тай лэстерэ потомкуря.
Андо дес, кала о Дэл стердя лэ манушэс, Вов стердя лэс кацаво, сар о Дэл.
2 Вов стердя лэ муршэс и лэ жувля и бахталисардя лэн. Андо кодва дес о Дэл акхарда лэн «мануш».
3 Кала о Адамо прожудя 130 бэрша, лэстэ аракхадиля шаво, лэско образо, саво сас кацаво, сар вов, и вов дя лэсти алав Сифо. 4 Тунче сар аракхадиляпэ о Сифо, о Адамо жудя 800 бэрша, и лэстэ сас инке шавэ и щея. 5 Ся о жувимос лэ Адамоско сас 930 бэрша, и вов муля.
6 Кала о Сифо прожудя 105 бэрша, лэстэ аракхадиля о Еносо. 7 Тунче, сар аракхадиляпэ о Еносо, о Сифо жудя 807 бэрша, и лэстэ сас инке шавэ и щея. 8 Ся о жувимос лэ Сифоско сас 912 бэрша, и вов муля.
9 Кала о Еносо прожудя 90 бэрша, лэстэ аракадиля о Каинано. 10 Тунче, сар аракхадиляпэ о Каинано, о Еносо жудя 815 бэрша, и лэстэ сас инке шавэ и щея. 11 Ся о жувимос лэ Енососко сас 905 бэрша, и вов муля.
12 Кала о Каинано прожудя 70 бэрша, лэстэ аракхадиля о Махалалэло. 13 Тунче, сар аракхадиляпэ о Махалалэло, о Каинано жудя 840 бэрша, и лэстэ сас инке шавэ и щея. 14 Ся о жувимос лэ Каинаноско сас 910 бэрша, и вов муля.
15 Кала о Махалалэло прожудя 65 бэрша, лэстэ аракхадиля о Яредо. 16 Тунче, сар аракхадиляпэ о Яредо, о Махалалэло жудя 830 бэрша, и лэстэ сас инке шавэ и щея. 17 Ся о жувимос лэ Махалалэлоско сас 895 бэрша, и вов муля.
18 Кала о Яредо прожудя 162 бэрша, лэстэ аракхадиля о Енохо. 19 Тунче, сар аракхадиляпэ о Енохо, о Яредо жудя 800 бэрша, и лэстэ сас инке шавэ и щея. 20 Ся о жувимос лэ Яредоско сас 962 бэрша, и вов муля.
21 Кала о Енохо прожудя 65 бэрша, лэстэ аракхадиля о Мафусало. 22 Тунче, сар аракхадиляпэ о Мафусало, о Енохо пхирэлас лэ Дэвлэса 300 бэрша, и лэстэ сас инке шавэ и щея. 23 О Енохо дожудя жы каринг э 365 бэрша. 24 О Енохо жувэлас лэ Дэвлэса, тунче лэс на ашыля, пала кода со о Дэл заля лэс.
25 Кала о Мафусало прожудя 187 бэрша, лэстэ аракхадиля о Ламехо. 26 Тунче, сар аракхадиляпэ о Ламехо, о Мафусало жудя 782 бэрша, и лэстэ сас инке шавэ и щея. 27 Ся о жувимос лэ Мафусалоско сас 969 бэрша, и вов муля.
28 Кала о Ламехо прожудя 182 бэрша, лэстэ аракхадиля шаво. 29 Вов дя лэсти алав Ноё*Пэ пхур. евр. алав «Ноах» (Ноё) ашунэлпэ сар алав «нахам» (вов дя тэ отчиёл; вов подритярдя). и пхэндя: «Вов дэла амэнди тэ отчиював андэ пхари бути пэ пхув, савяти о РАЙ дя амрая». 30 Тунче, сар аракхадиляпэ о Ноё, о Ламехо жудя 595 бэрша, и лэстэ сас инке шавэ и щея. 31 Ся о жувимос лэ Ламехоско сас 777 бэрша, и вов муля.
32 Кала лэ Ноёсти ашыля 500 бэрша, лэстэ аракхадилэ шавэ о Симо, о Хамо тай о Яфето.

- Англунимос
- <
- 5
- >

*5:29 Пэ пхур. евр. алав «Ноах» (Ноё) ашунэлпэ сар алав «нахам» (вов дя тэ отчиёл; вов подритярдя).

© 2021 PBT